Hjalmar Johannesen

Hjalmar Johannesen (1907–1959) var en norsk friidrettsutøver og mellomdistanseløper. Han representerte Oslo Turnforening, Freidig og Sportsklubben Brage. I noen lister er etternavnet feilaktig stavet med to s'er: Hjalmar Johannessen. Han var sportsredaktør i Morgenposten fra 1934 til han døde i 1959.

Johannesen spesialiserte seg på 400 m og 800 m løp. Han fikk til sammen elleve norske mesterskap i disse øvelsene fra 1925 til 1936, med fem på 400 m og seks på 800 m. I 1930 fikk han kongepokalen for ny norsk rekord på 400 m.

I 1932 deltok Johannesen i OL i Los Angeles. På 400 m ble han nummer fem i kvartfinalen, mens han ble slått ut i kvalifiseringen på 800 m. Samme år viste han sine spurtegenskaper da han som ankermann på stafetten var med å slå Sverige for første gang i en landskamp.

På 1930-tallet var landskampene mellom Sverige og Norge, kalt «svenskelandskampen» store attraksjoner. I 1935 vant Johannesen både 400 m og 800 m i landskampen. Dette året løp han på nye norske rekorder, med 48,6 s på 400 m, og 1.52,1 på 800 m. For årets prestasjoner ble han tildelt Morgenbladets gullmedalje.  

 Medaljer i norske mesterskap 
Plassering Øvelse ÅrGull  400 meter  1928, 1929, 1930, 1931, 1935Gull  800 meter  1928, 1929, 1931, 1933, 1936, 1937Sølv  200 meter  1930Sølv  800 meter  1927, 1930

 Se også 
 Mestvinnende utøvere i NM i friidrett

 Referanser 
friidrett.no: NM 200 meter menn. 
friidrett.no: NM 400 meter menn. 
friidrett.no: NM 800 meter menn. 

 Eksterne lenker 



Kategori:Norske mellomdistanseløpere
Kategori:Friidrettsutøvere under Sommer-OL 1932
Kategori:Deltakere for Norge under Sommer-OL 1932
Kategori:Friidrettsutøvere under Sommer-OL 1936
Kategori:Deltakere for Norge under Sommer-OL 1936
Kategori:Personer fra Trondheim kommune
Kategori:Kongepokalvinnere i friidrett
Kategori:Norgesmestere i friidrett
Kategori:Fødsler i 1907
Kategori:Dødsfall i 1959
Kategori:Friidrettsutøvere for SK Freidig
Kategori:Norske redaktører